open-index/open-wikipedia-markdown huggingface dataset:
אליזבת דרמוט וולש

**אליזבת דרמוט וולש** (באנגלית: **Elisabeth Dermot Walsh**; נולדה ב-15 בספטמבר 1974) היא שחקנית אנגלייה. היא ידועה מהופעתה בתפקיד אליזבת בסרט "Falling for a Dancer" ובדמות ד"ר זארה קרמייקל בסדרת הדרמה "רופאים".

## ביוגרפיה
וולש נולדה בווימבלדון בשם אליזבת קלייר לואיז וולש לשחקן האירי דרמוט וולש (1924–2002) ולאשתו השלישית השחקנית האנגלייה אליזבת מדליין אניר (1944–1993).

יש לה אחות בשם אוליביה, ומנישואיו הקודמים של אביה יש לה אחות, סאלי, ואח, מייקל.

היא למדה בווסט הית' סקול, שהיה פנימייה לבנות בעיר סבנאוקס בקנט. את הכשרתה המקצועית רכשה באקדמיה המלכותית לאמנות הדרמה (RADA) בלונדון.

### קריירה
הופעת הבכורה של וולש בטלוויזיה הייתה בסרט "Falling for a Dancer". עוד הופיעה במיני-סדרה "Love in a Cold Climate", בסדרה "Unfinished Business", בפרק ב"רציחות במידסומר" ובסדרה הרפואית "הולבי סיטי" ב-2003 שיחקה בתפקיד ראשי בדמות אלינור קרלייל בעיבוד של ITV לספר "Sad Cypress" מאת אגאתה כריסטי. ב-2002 גילמה את ליליבט, המלכה אליזבת הצעירה, בסרט הטלוויזיה על חיי הורי המלכה "ברטי ואליזבת".

ב-2009 הצטרפה לצוות השחקנים של אופרת הסבון של ה-BBC "רופאים" בתפקיד ד"ר זארה קרמייקל. היא שיחקה בתפקיד אורח בפרק בסדרה "מרק אהבה". בתיאטרון הופיעה במחזות "Ring Round the Moon", "שונא הבריות", "The Country Wife", "חיי גלילאו", ובעיבוד לספר "רבקה" לצדו של נייג'ל הייברס.

### חיים אישיים
וולש חיה בברמינגהם עם בן זוגה השחקן דילן צ'ארלס.

## פילמוגרפיה

## תפקידים בתיאטרון
* "שונא הבריות", תיאטרון גייט, פברואר - מרץ 2003, בתפקיד ג'ניפר
* "The Rivals", בריסטל אולד ויק, 2004, בתפקיד ג'וליה מלוויל
* "רבקה", סיבוב הופעות, 2006, בתפקיד גברת דה וינטר
* "חיי גלילאו", תיאטרון אוליבייה, יולי - אוקטובר 2006, בתפקיד וירג'יניה
* "The Country Wife", תיאטרון היימרקט, אוקטובר 2007, ינואר 2008, בתפקיד גברת אליתאה
* "Ring Round the Moon", תיאטרון פלייהאוס, פברואר - מרץ 2008, בתפקיד דיאנה
* "האלכימאי", תיאטרון אוליבייה, ספטמבר - נובמבר 2006, בתפקיד דיים פילאנט

## קישורים חיצוניים

## הערות שוליים

קטגוריה:בוגרות האקדמיה המלכותית לאמנות הדרמה
קטגוריה:בוגרי האקדמיה המלכותית לאמנות הדרמה
קטגוריה:שחקניות תיאטרון אנגליות
קטגוריה:שחקניות קולנוע וטלוויזיה אנגליות
קטגוריה:בריטיות שנולדו ב-1974
קטגוריה:בריטים שנולדו ב-1974
אלקית מצוייצת

ממוזער|זוג אלקיות על הסלע
**אלקית מצוייצת** (שם מדעי: *Aethia cristatella*) היא מין של עוף ימי ממשפחת האלקיים.

אורכם של האלקיות 18-27 ס"מ ומוטת כנפיהם 34-50 ס"מ. משקלם מגיע ל-195-330 גרם. היא בעלת נוצות שחורות, ומקור כתום בעל ציצה מזדקרת והעיניים לבנות ובעלות פס מאחוריהם. הם קטנות וגופם עגלגל עם רגליים בעלות קרומים.

האלקית חיה במושבות צפופות בחופים וצוקים בצפון האוקיינוס השקט ובים ברינג ומקננות באיים מרוחקים כמו האיים האלאוטיים, האיים הקוריליים והאי סחלין. אלו עופות הניזונות בתוך הים מקריל ויצורי ים דומים. 

## קישורים חיצוניים

## הערות שוליים

קטגוריה:טקסונים שתוארו בידי פטר סימון פאלאס
קטגוריה:אלקיים
קטגוריה:בעלי חיים שתוארו ב-1769
קטגוריה:רוסיה: עופות
סנדלוניים

ממוזער|Ancylopsetta ommata
**סנדלוניים** או **סוליות גדולי שיניים** (שם מדעי: Paralichthyidae) היא משפחה של דגים שטוחים מסדרת הסוליתאים הקרובים לסנדליים ולשטחנוניים.

יש להם עיניים גדולות וצורת דמוית עפיפון ולסת גדולה הפונה למעלה ובה שיניים חדות.

דגים אלה חיים באוקיינוסים הממוזגים והטרופים במי האוקיינוס השקט, האוקיינוס ההודי והאוקיינוס האטלנטי. הם מהלכים קרוב לקרקעית ולא שוחים הרבה.

תזונתם מורכבת מדגים אחרים, סרטנים שונים ודיונונים. הם עצמם משמשים דגי מאכל באזורים רבים.

## מיון
*משפחה **סנדלוניים** (Paralichthyidae)
**סוג Ancylopsetta
**סוג ומין יחיד Cephalopsetta ventrocellatus
**סוג Citharichthys
**סוג Cyclopsetta
**סוג Etropus
**סוג ומין יחיד Gastropsetta frontalis
**סוג Hippoglossina
**סוג Paralichthys
**סוג Pseudorhombus
**סוג Syacium
**סוג Tarphops
**סוג ומין יחיד Tephrinectes sinensis
**סוג ומין יחיד Thysanopsetta naresi
**סוג Xystreurys

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1910
קטגוריה:טקסונים שתוארו בידי צ'ארלס טייט רגן
קטגוריה:סוליתאים
טחן קליפורני

**טחן קליפורני** המכונה גם **עטלף הים** (שם מדעי: *Myliobatis californica*) הוא מין של בטאי ממשפחת הטחניים המצוי במי האוקיינוס השקט בסמוך לחופי אמריקה הצפונית, מאורגון עד למפרץ קליפורניה אך נמצא גם דרומה יותר עד לאיי גלאפגוס.

## מאפיינים
אורכו של הטחן יכול להגיע ל-1.8 מטר ומשקלו המרבי מגיע ל-91 ק"ג, אך יותר נפוץ למצוא אותו במשקל 9-13 ק"ג. הוא בעל כנפיים דמויות סהר מצידי גופו וראש גדול עם פה גדול ופתח זימים מגודל לידו נמצאים העיניים. הטחן חופר עם חוטמו בחול הימי כדי לחפש טרף קטן כמו דגים, חלזונות וסרטנים והוא יכול לחפור עד לעומק 20 ס"מ.

הוא נפוץ סביב יערות קלפ או כרי אצות בימים ממוזגים. הטחן שוחה במים עם כנפיו העצומות לעבר אתרי החול ושם חופר עד שמגיע לטרף ובינתיים מושך כמה דגים הניזונים משיירי ארוחתו.

## ראו גם
*טחן ניו זילנדי
## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1865
קטגוריה:טקסונים שתוארו בידי תאודור גיל
קטגוריה:טחניים
קטגוריה:מגה-פאונה של האוקיינוס השקט
קטגוריה:דגי מפרץ קליפורניה
מליח אטלנטי

**מליח אטלנטי** (שם מדעי: *Clupea harengus*) הוא מין של דג מסוג מליח (הרינג) ממשפחת הסרדיניים המצוי בצפון האוקיינוס האטלנטי.

זהו דג נפוץ ביותר שאורכו עד 45 ס"מ ומשקלו 1.1 ק"ג. הוא בעל קשקשים כסופים וראש קטן, הגוף מוארך ואין לו הרבה סנפירים. דג זה נחשב כשר ביהדות וממנו מכינים דג מלוח.

המליחים שוחים ברחבי האוקיינוסים וניזונים מפלנקטון ומשטרגליים שהם תופסים בלסתות פעורות. להקות רבות מגיעות לימים הפוריים של צפון האוקיינוס האטלנטי כדי להיזון משפע הפלנקטון ובחורף הם נחים בפיורדים המגוננים עליהם מסערות.

למליחים אויבים רבים, ביניהם דגים טורפים כמו הטונה, הסלמון, דגי הורדון והבקלה, כרישים, דולפיניים ולווייתני אורקה וכן כלבי ים, אריות ים,
עופות ים שונים ודייגים אנושיים. אין להם כמעט הגנה מטורפיהם למעט הסתחררות בצורת כדור דגים היכול לבלבל כמה מיני טורפים.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס לינאוס
קטגוריה:סרדיניים
קטגוריה:דגי מאכל
קטגוריה:דגי הים הבלטי
קטגוריה:בעלי חיים שתוארו ב-1758
ליאן וילדאו

**ליאן וילדאו** (נולד ב-6 בפברואר 1981) הוא עיתונאי, שדרן ומגיש ספורט וחדשות ברדיו ובטלוויזיה.

## ביוגרפיה
וילדאו החל את דרכו המקצועית בשנת 1998 כמפיק ספורט ברדיו דרום. בשנת 2003, אחרי שירותו הצבאי, הצטרף ככתב למקומון "זמן הנגב", מרשת מקומוני מעריב. בשנת 2006 מונה לעורך מדור הספורט של העיתון.

בשנת 2005 חזר לרדיו דרום כשדר, עורך ומגיש.

בשנת 2008 עבר לטלוויזיה והצטרף לרשות השידור ככתב בחדשות המקומיות בדרום. בהמשך גם הגיש את המהדורה.

בשנים 2008–2011 שימש שדר קווים בשידורי הכדורגל של צ'רלטון.

בשנת 2011 גויס לחטיבת החדשות של הערוץ הראשון ועסק בשלל תפקידים: כתב מהדורת מבט, עורך ומגיש משדרי חדשות ושדר ספורט. בין היתר היה שליח הערוץ במשחקים האולימפיים בלונדון 2012, אליפות העולם בשחייה בברצלונה 2013 והמשחקים הפאראלימפיים בריו דה-ז'ניירו 2016
במקביל, שידר והגיש ברשת ב' בתוכניות שירים ושערים וזה ברשת.

בשנת 2017, עם סגירת רשות השידור, הצטרף לתאגיד השידור הישראלי והגיש בצוותא עם שרון פרי את תוכנית הספורט היומית בכאן ב'.

בשנת 2018 היה שליח "כאן" למונדיאל ברוסיה ושידר ברדיו את משחקי חצי הגמר וגמר גביע העולם.

במאי 2019 היה שליח רשת ב' למצעד החיים בפולין. בספטמבר 2019 היה העיתונאי הישראלי היחיד שנכנס לקטר וסיקר משם את אליפות העולם באתלטיקה ואת המשלחת הישראלית בדוחא.

בשנת 2021 סיקר עבור "כאן חדשות" את המשחקים הפראלימפיים בטוקיו.

בקיץ 2022 שידר וסיקר מפראג את אליפות אירופה בכדורסל ומשחקי נבחרת ישראל. בהמשך השנה שידר את משחקי ההכרעה במונדיאל בקטר.

בשנת 2023 סיקר ושידר מהמונדיאליטו בארגנטינה ומיורו הצעירות בגיאורגיה.

בקיץ 2024 שידר ברשת ב' את משחקי אליפות אירופה בכדורגל ואת המשחקים האולימפיים בפריז.

בקיץ 2025 סיקר ושידר את משחקי נבחרת ישראל בכדורסל ביורובאסקט בקטוביץ' ובריגה, כולל הניצחון היוקרתי על נבחרת צרפת.

כיום מגיש את התוכנית "כאן ספורט" לסיכום אירועי השבוע, את פינות הספורט היומיות ב"הבוקר הזה" ו"בחצי היום" ואת התכנית "כאן דרום".

## קישורים חיצוניים

* 

## הערות שוליים

קטגוריה:שדרני ספורט ישראלים
קטגוריה:סגל כאן ב'
קטגוריה:סגל רדיו דרום
קטגוריה:הערוץ הראשון: שדרנים ומנחים
קטגוריה:בוגרי המכללה האקדמית ספיר
קטגוריה:ישראלים שנולדו ב-1981
אגם לאלולאלו

**אגם לאלולאלו **הוא אגם לוע שנמצא במערב האי ואליס, אחד האיים באוקיינוס השקט שמרכיבים את ואליס ופוטונה. עם שטח של 12 הקטאר, אגם הלוע הזה הוא גוף המים הגדול ביותר בוואליס ופוטונה.

באגם חיים שני מיני דגים: *Oreochromis mossambicus* ,ו-*Anguilla obscura* (מין של צלופח). הנוכחות של המין השני באגם בלי קשר למקור מים מלוחים הוא, ככל הידוע, ייחודי. המליחות הגבוהה של המים העמוקים באגם מצביע, עם זאת, על קשר עם מים מליחים.

מטוסי קרב אמריקאים שהוצבו באיי במלחמת העולם השנייה זרקו לתוך האגם ציוד מיותר לפני שהם עזבו את האי בסוף המלחמה

## קישורים חיצוניים

## הערות שוליים

לאלולאלו
קטגוריה:ואליס ופוטונה
עראקי

**עראקי** הוא שם משפחת כהנים ביהדות תימן בדרך כלל נלווה לשם "הכהן"

קטגוריה:שמות משפחה ביהדות תימן
בית אוברנוביץ'

**בית אוברנוביץ**' (בסרבית: **obernovići ,Обреновићи**) היה בית אצולה אשר שלט בסרביה בין השנים 1815–1842, ושוב בין 1858–1903. ראש הבית שלט בתחילה כנסיך סרביה, ובהמשך כמלך סרביה.

## היסטוריה
מילוש אוברנוביץ' הוביל באפריל 1815 את המרד הסרבי השני כנגד האימפריה העות'מאנית. העות'מאנים דיכאו את המרד אולם בסופו של דבר הסכים המושל עלי פאשה לשאת ולתת עם אוברנוביץ'. בהתאם להסכם, קיבלה סרביה אוטונומיה תחת השלטון העות'מאני בשם "נסיכות סרביה", ומילוש אוברנוביץ' הוכר כשליטה הבלתי מעורער, בעל תואר נסיך. צווי הסולטאן משנת 1830 ו-1833 הרחיבו זכויות אלה לשטח גדול יותר והפכו את סרביה לנסיכות שבראשה עמד אוברנוביץ' כנסיך בעל זכויות הניתנות להורשה. 

מילוש היה שליט אוטוקרטי, ולא אהוד במיוחד על בני עמו. ב-1839 הוא נאלץ לוותר על הכתר לטובת בנו מילאן אוברנוביץ'. מילאן היה חולה עוד לפני כן, ונפטר שבועיים לאחר שעלה לשלטון. ייתכן שהוא כלל לא ידע שהוכתר. במקומו עלה לשלטון אחיו, מיכאילו אוברנוביץ'. ב-1842 סולק מיכאילו מהשלטון, ובית קאראג'ורג'ביץ' עלה לשלטון בסרביה. ב-1858 חזר מילוש אוברנוביץ' בגיל 78 לשנתיים נוספות בשלטון בסרביה עד יום מותו. לאחר מותו, שוב הוכתר במקומו בנו, מיכאילו. ב-1868 נרצח מיכאילו, ויורשו המאומץ, מילאן אוברנוביץ' בן ה-14 עלה לשלטון. ב-1882 הכריז מילאן על התנתקות סופית מהשלטון העות'מאני, על הקמת ממלכת סרביה, ועל עצמו כ"מילאן הראשון, מלך סרביה". ב-1889 מת מילאן, ובנו אלכסנדר הראשון עלה לשלטון. 

ב-1903 נרצח אלכסנדר בארמונו יחד עם אשתו דראגה מאסין, במהלך הפיכה צבאית שהונהגה בידי קולונל דרגוטין דימטרייביץ' ("אפיס"). לא היו לו ילדים, והפרלמנט הסרבי הכתיר את פטר הראשון מבית קאראג'ורג'ביץ' כמלך החדש. בית אוברנוביץ' איבד את השליטה בסרביה לעד.

## קישורים חיצוניים

* 

קטגוריה:סרביה: היסטוריה
קטגוריה:אצולה סרבית
קטגוריה:ממלכת סרביה
חכאי זרועות

**חכאי זרועות** (שם מדעי: Brachionichthyidae) היא משפחת דגים מסדרת החכאים היכולים להלך על קרקעית הים בעזרת סנפירים דמויי זרועות כתחליף לשחייה, אך הם מסוגלים גם לשחות מעט.

דגים אלה חיים בימים ממוזגים בקרבת החופים של אוסטרליה וטסמניה. 

הם בעלי ראש גדול, "זרועות" של סנפירים מתחת לגופם בעלות "אצבעות" קצרות וגוף מוארך שבקצהו זנב גדול. העור בעל שכבה דקה וחסרת קשקשים. הסנפירים של הגב והשת פרושים. לדגים אלה סנפיר עליון דמוי-חכה אך הוא אינו משמש לדיג ואינו פולט אור. 

הם ניזונים מדגים ויצורי ים קטנים דומים.

## הכחדה
במרץ 2020 המין Sympterichthys unipennis הוכרז כמין נכחד ברשימה האדומה של IUCN, לאחר שלא נצפה בטבע במשך יותר ממאה.

מין נוסף של חכאי זרועות, Brachionichthys hirsutus, נמצא בסכנת הכחדה חמורה מאז 1996.

## סוגים
* Brachionichthys
* Brachiopsilus
* Histionotophorus - נכחד
* Pezichthys
* Sympterichthys
* Thymichthys

## קישורים חיצוניים

קטגוריה:בעלי חיים שתוארו ב-1878
קטגוריה:טקסונים שתוארו בידי תאודור גיל
קטגוריה:חכאים
גלדן כלבי

**גִּלְדָּן כַּלְבִּי** (שם מדעי: *Scyliorhinus canicula*) הוא מין של כריש ממשפחת הגלדניים החי במדפי יבשות באוקיינוס האטלנטי, חופי בריטניה ומחופי נורווגיה ודרומה עד לחופי סנגל וכן במדינות הים התיכון ובמערב הים השחור.
## מאפיינים
אורכו של כריש קטן זה עד מטר אחד ומשקלו מגיע לשני ק"ג. כריש זה מנומר בצהוב עד כחול עם נקודות שחורות-ורודות. גופו בעל עור חלקלק והוא בעל סנפירים מעטים, בעיקר בסמוך לזנב הקצר והמגושם. הראש קטן ומזדקר למעלה והעיניים גדולות ומותאמות לראיית לילה. לזכרים ישנם לסתות ושיניים גדולות יותר מהנקבות.

הכרישים ניזונים מיצורי ים כמו סרטנים, רכיכות ודגים קטנים ומגוונים בקווצי עור, תולעים ומיתרני זנב.

הכרישים מתרבים במים הרדודים ומדביקים את הביצים בסמוך לאצות ים. אחרי 5-11 חודשים, תלוי בתאריך ובמזג האוויר, הצאצאים בוקעים ומתחילים לנוע באופן עצמאי.

## קישורים חיצוניים

## הערות שוליים

קטגוריה:טקסונים שתוארו בידי קארולוס לינאוס
קטגוריה:גלדניים
קטגוריה:דגי האוקיינוס האטלנטי
קטגוריה:בעלי חיים שתוארו ב-1758
יחסי אוסטריה–דנמרק

בין **[[אוסטריה|הרפובליקה הפדרלית של אוסטריה]]** לבין **[[דנמרק|ממלכת דנמרק]]** מתקיימים יחסים דיפלומטיים מלאים, ואף שיתוף פעולה בנושאים שונים. כמו כן השתיים חברות באיחוד האירופי.

## היסטוריה
### יחסי דנמרק-בית הבסבורג
במהלך מלחמת שלושים השנים התערבה דנמרק לצד הפרוטסטנטים נגד בית הבסבורג, אולם מאוחר יותר לחמה אוסטריה לצד דנמרק במלחמת טורטנסון ובמלחמת הצפון השנייה נגד שוודיה.

במהלך המלחמות הנפוליאוניות לחמה דנמרק לצד צרפת, אולם לא לחמה ישירות באוסטריה. בתגובה על לחימתה לצד צרפת, אושר בקונגרס וינה שלטונה של שוודיה בנורווגיה שנלקחה מדנמרק.

### הסכסוך בשלזוויג-הולשטיין
בשנת 1848 פרצה מלחמת שלזוויג הראשונה, בין ממלכת דנמרק לבין הקונפדרציה הגרמנית. המלחמה פרצה עקב דרישת דוכסויות שלזוויג-הולשטיין להשתחרר מתלותם בממלכת דנמרק, והסתיימה בניצחון דני, שהשאיר את הדוכסויות תחת שלטון דני.

בשנת 1864 פרצה מלחמת שלזוויג השנייה, בין ממלכת דנמרק לבין ממלכת פרוסיה והאימפריה האוסטרית. המלחמה פרצה עקב מותו של פרדריק השביעי, מלך דנמרק ללא יורש מוסכם על הקונפדרציה הגרמנית. המלחמה פרצה ב-1 בפברואר 1864, והסתיימה ב-30 באוקטובר באותה שנה בתבוסת דנמרק. כתוצאה מהמלחמה סופחו דוכסויות שלזוויג-הולשטיין וסקסוניה-לאוונבורג לפרוסיה ואוסטריה.

לאחר שנתיים, בשנת 1866 התקיימה מלחמת אוסטריה–פרוסיה, שפרצה בעקבות סכסוך בין אוסטריה לפרוסיה על אופן השליטה במחוזות שנכבשו שנתיים קודם מדנמרק. מדינות האזור שהיו חברות בקונפדרציה הגרמנית הצטרפו למלחמה, מיעוטן תמכו באוסטריה ורובן בפרוסיה, המדינה החזקה והמשפיעה באזור, שניצחה במלחמה. תוצאת ניצחונה של פרוסיה הייתה יצירת הקונפדרציה הצפון-גרמנית, על ידי פרוסיה ומדינות האזור השונות. בסוף המלחמה סיפחה פרוסיה את שטחי שלזוויג והולשטיין במלואם, וכן את ממלכת הנובר ומדינות גרמניות אחרות שנמצאו קודם תחת שלטון אוסטריה או בהשפעתו, ובכך סללה את הדרך לקראת איחוד גרמניה שהתרחש לאחר הניצחון על צרפת במלחמת צרפת–פרוסיה בשנת 1871.

### המאה ה-20
ב-19 בדצמבר 1925 כוננו אוסטריה ודנמרק יחסים דיפלומטיים ביניהם.

לאחר מלחמת העולם הראשונה נשלחו מווינה 25,000 ילדים שסבלו מתת תזונה לדנמרק, שם קיבלו מזון וסיוע עד להתאוששותם, ולאחר מלחמת העולם השנייה שוב נשלחו 14,000 ילדים מווינה לצורך כך.

לאחר מלחמת העולם השנייה הצטרפה דנמרק לנאט"ו ולאיחוד האירופי, ובשנת 1995 הצטרפה אף אוסטריה לאיחוד האירופי.

## יחסים כלכליים
לאוסטריה משלחת מסחרית בקופנהגן.

הסחר בין אוסטריה לדנמרק עלה מינואר עד אוגוסט 2010. הייצוא האוסטרי לדנמרק גדל בכמעט 4%, בעיקר בשל גידול בייצוא בענפי התעשייה, והוא נבע בעיקר מעליית היצוא של מוצרים פרמצבטיים ב-8% ועליית יצוא הברזל והפלדה ב-20%.

## יחסים דיפלומטיים
אוסטריה מחזיקה בדנמרק שגרירות בקופנהגן, ו-3 קונסוליות באבנרה, אורהוס ואודנסה. מאידך, דנמרק מחזיקה באוסטריה שגרירות בווינה, ו-4 קונסוליות כבוד בגראץ, אינסברוק, לינץ וזלצבורג
.

## הערות שוליים

קטגוריה:ערכים ללא קטגוריות פיזיות - יחסי חוץ
אסנאד

ה**אִסְנַאד** או ה**סנד** (בערבית: **الاسناد**, תעתיק מדויק: אלאסנאד; **السند**, אלסנד; משמעות מילולית: סימוכין, מקורות, העברה) הוא שרשרת המוסרים המופיעה בראשית כל חדית'. האסנאד מורכב מרשימת שמות שחוזרת בסופו של דבר אל מוחמד או אל אחד מהצחאבה. מטרת האסנאד היא לספר את מקור הפסיקה הנובעת מהחדית'. מהימנות רשימת השמות (התאמה הגיונית יחסית לתקופות בהן חיו המוסרים השונים) משפיעה רבות על קטלוג החדית' ועל אמינותו. ה"מוסרים" באסנאד מכונים "מוסניד" (مسند - מֻסְנִד).

המוסרים הראשונים היו חברי מוחמד, הסחאבה, שעקבו אחרי כל מעשה ממעשיו והקשיבו לדבריו. אחרי מותו נהרו אליהם המוני מאמינים לשמוע מפיהם על הסונה (אורח החיים) של הנביא. אנשי הדור השני המשיכו בהפצת המסורות שקיבלו מפי הסחאבה ומסרו אותן לבאים אחריהם. כך נוצרה שרשרת המוסרים, האסנאד. ייתכן שמקור המנהג הוא בדרך המסירה בעל פה של השירה בתקופת הג'אהליה (התקופה הטרום אסלאמית) או בתלמוד בדומה ל-"אמר רב יהודה אמר שמואל". האסנאד הוא לעיתים קרובות ארוך יותר מתוכן החדית'. לפעמים נמסרו גם שרשראות מוסרים שונות לאותו החדית', או לאותו החדית' בשינויי נוסח קלים, כדי לחזק את מהימנותו. חכמי האסלאם החליטו להעביר את שבט ביקורתם על האסנאד בלבד ולא העזו לגעת בתוכן החדית', שהרי הנביא מוחמד יכול לומר כל דבר מראש, לקבל כל תנועה פוליטית או להביע כל דעה. הם פיתחו מדע אשר קראו לו "מדע החדית'" (علم الحديث) שבו תפסו חלק ניכר "מדע האנשים" (علم الرجال) ו"הטלת פגם והכרזה על יושר" (الجرح والتعديل), שמשמעותם בדיקת האנשים המופיעים בשרשראות האסנאד ובדיקת דרך קשירת חוליות השרשרת זו בזו. הם קבעו קריטריונים כדי ללמוד את מהימנותם של מוסרים בשרשרת לפי מידת יושרם, יראת השמיים שלהם, קיום מצוות על ידם וכיוצא בזה. כך למשל לא יכול היה שותה יין להיות מוכר כמקור מהימן ומוסמך (ثقة). הם קבעו מתי היו המוסרים והיכן, לאן נדדו והיכן נפגשו זה עם זה. בצורה כזאת החיו בלבוש אסלאמי את מדע הגנאלוגיה שהיה אהוב מאוד על הערבים בתקופת הג'אהליה (התקופה הטרום אסלאמית). יחד עם חקר האנשים נחקרו שרשראות המוסרים עצמן ונקבע מהם הפגמים הפוגמים במהימנותן, כגון חוסר של חולית ביניים בין שני מוסרים, אשר לא יכלו להיפגש אישית זה עם זה בשל תקופות חייהם השונות או הריחוק הגאוגרפי ביניהם, חוסר של החוליה האחרונה הצריכה לקשור את הדברים לנביא מוחמד עצמו, וכיוצא בזה. על סמך הממצאים סיווגו את החדית'ים לשלוש קטגוריות עיקריות של מהימנות (ראה פרוט בערך חדית').

לאחר האסנאד בא המַתְן שהוא תכנו המילולי של החדית' המכיל את הסיפור והפסיקה.

## ראו גם
* חדית'
* מתן

## קישורים חיצוניים
* 

## הערות שוליים

קטגוריה:אסלאם
ג'ונתן לוקה

**ג'ונתן לוקה** (בפורטוגזית: **Jonatan Lucca**; נולד ב-2 ביוני 1994) הוא כדורגלן ברזילאי המשחק בעמדת הקשר האחורי בקבוצת פחטקור טשקנט האוזבקית.

## קריירה
לוקה התחיל את הקריירה שלו בסנטו אנגלו ממנה עבר למחלקת הנוער של מועדון הפאר אינטרנסיונל. בקיץ  הצטרף למחלקת הנוער של רומא.

בינואר  הושאל לאתלטיקו פרנאאנסה. במדי פרנאאנסה שיחק 4 משחקים בליגה בעונתו הראשונה ובינואר  חתם רשמית במועדון. בקיץ  חתם בגואראטינגואטה מהליגה הברזילאית השלישית.

באוקטובר  חתם בגואה מהסופר ליג ההודית. ב-15 באוקטובר 2015 לוקה הבקיע את שער הבכורה שלו בקריירה בניצחון 1–3 נגד נורת'אסט יונייטד.

בינואר  חתם בקלאנטן מליגת העל המלזית בה עד ה-2 ביוני 2016, אז שוחרר מהמועדון. באוקטובר  חזר לסופר ליג ההודית כאשר חתם בפונה סיטי.

ב-28 ביוני 2017 חתם ביחד עם לוקאס גאוצ'ו בבני סכנין מליגת העל, אך שוחרר ב-28 באוגוסט 2017 וחזר לפונה סיטי.

בינואר  לוקה חתם בפארנסה.

## קישורים חיצוניים

## הערות שוליים

קטגוריה:קשרי כדורגל ברזילאים
קטגוריה:כדורגלנים ברזילאים
קטגוריה:כדורגלני רומא
קטגוריה:כדורגלני אתלטיקו פרנאאנסה
קטגוריה:כדורגלני גואה
קטגוריה:כדורגלני קלאנטן
קטגוריה:כדורגלני פונה סיטי
קטגוריה:כדורגלני בני סכנין
קטגוריה:כדורגלני בלננסש סאד
קטגוריה:כדורגלני פארנסה
קטגוריה:כדורגלני סטאבק
קטגוריה:כדורגלני אבש פוטבול
קטגוריה:כדורגלנים זרים בישראל
קטגוריה:ספורטאים ברזילאים באיטליה
קטגוריה:ספורטאים זרים במלזיה
קטגוריה:ספורטאים ברזילאים בפורטוגל
קטגוריה:ספורטאים זרים בנורווגיה
קטגוריה:כדורגלני פחטקור טשקנט
קטגוריה:ברזילאים שנולדו ב-1994
עפייניים

ממוזער|''Thryssa hamiltonii''
**עַפְיָנִיִּים** (שם מדעי: Engraulidae) היא משפחה של דגי גרם מסדרת הסרדינאים. המשפחה כוללת 17 סוגים, שהבולט בהם הוא הסוג עפיין (אנשובי, Engraulis).

העפייניים הם דגים החיים בכל האוקיינוסים בלהקות גדולות וניזונים מפלנקטון. אורכם יכול להגיע ל-2–40 סנטימטר. הם בעלי קשקשים כסופים-כחולים, ראש קטן אך פה גדול, היכול לשאוב פלנקטון, וזנב מפוצל.

הם חיים בשכבה הראשית של המים ומושכים אליהם מגוון טורפים וכן דייגים אנושיים.

## סוגים
*סוג ומין יחיד Amazonsprattus scintilla
* Anchoa
* Anchovia
* Anchoviella
* Cetengraulis
* Coilia
* Encrasicholina
*עפיין (Engraulis)
* Jurengraulis juruensis
* Lycothrissa crocodilus
* Lycothrissa
* Pseudosetipinna haizhouensis
* Papuengraulis micropinna
* Pterengraulis atherinoides
* Setipinna
* Stolephorus
* Thryssa

## קישורים חיצוניים

* 

## הערות שוליים

*
קטגוריה:בעלי חיים שתוארו ב-1861
קטגוריה:טקסונים שתוארו בידי תאודור גיל
האגודה הישראלית להלוואות ללא ריבית

**עוגן – קרן להלוואות ללא ריבית** (עד 2018 נקראה **האגודה הישראלית להלוואות ללא ריבית** **- IFLA**), היא עמותה פילנתרופית שמעניקה לישראלים עובדים ממעמד הביניים ומהשכבות החלשות באוכלוסייה הישראלית, הלוואות ללא ריבית ומסייעת לעסקים קטנים בישראל שמתמודדים עם קושי כלכלי. האגודה הוקמה בשנת 1990, ומאז הקמתה העניקה עשרות אלפי הלוואות בסכום מצטבר של כמיליארד ש"ח.

## ההלוואות
האגודה מספקת הלוואות לצרכים עסקיים ומשפחתיים שונים, בהם אימוץ ילדים, טיפולי פוריות, רכישה של ציוד רפואי, תרופות שאינן בסל הבריאות, מימון של ניתוחים, סטודנטים שרוצים ללמוד במכללה או באוניברסיטה אך נתקלו בקשיים כלכליים, שיפוץ דירות, רכישת דירה, למשפחות מרובות ילדים, למשפחות חד-הוריות, לעולים חדשים, למשפחות ישראליות שמצבן הכלכלי קשה, כיסוי חובות ועוד.

הלוואות ניתנות לישראלים עובדים בעלי הכנסה חודשית (נטו) של בין 3,000 ל-20,000 ש"ח, שנמצאים במקום העבודה לפחות שנה אחת. ההלוואות ניתנות בסכומים של בין 20,000 ל-30,000 ש"ח בהתאם למצב הכלכלי והמשפחתי של הלווה. הלוואות אלה ניתנות לכל מטרה, החזרי הלוואה מסוכמים מראש עם הלווה, מספר החזר התשלומים נע בין 30 ל-67 תשלומים, בהתאמה מלאה לגובה ההכנסה של הלווה ולסכום הלוואה שניתנה.

הלוואות לבעלי עסקים קטנים ובינוניים, לשם הרחבת העסק או השלמת הון חוזר, ניתנות (בכפוף לאישור ועם ערבות) עד סכום של 90,000 ש"ח.

## דיור
בחודש מרץ 2017 ייסדה האגודה מחלקה ייעודית לסיוע ולווי צעירים ישראלים בתהליך הרכישה של הדירה הראשונה. המחלקה החדשה נקראת "אחים לבית", והיא משלבת ליווי מקצועי מצד מומחים בשוק הנדל"ן למערך הסיוע הפיננסי שמעניקה קרן הדדית כדי לסייע לצעירים ישראלים לרכוש את דירתם הראשונה.

המחלקה עוסקת בייעוץ בכל הנוגע לאפשרויות מיצוי ההון העצמי ומספקת הנחיה לגבי הליך בחירת הבית המתאים ביותר למשפחה וליכולותיה הכלכליות. בנוסף מאפשרת המחלקה סיוע כלכלי למשפחות אשר יזדקקו לעזרה בגיוס ההון העצמי, על ידי מתן הלוואה ללא ריבית.

## היסטוריה
האגודה הוקמה על ידי פרופסור אליעזר יפה, עולה מארצות הברית, פרופסור לעבודה סוציאלית ומראשוני המורים בבית הספר לעבודה סוציאלית של האוניברסיטה העברית בירושלים. האגודה נוסדה כדי לסייע לעולים החדשים שהגיעו לארץ בשנות השמונים והתשעים, בעיקר מאתיופיה ומברית המועצות.

לאחר ביקור במרכז קליטה החליט יפה להקים גוף שיתמוך בביסוס העולים החדשים בארץ. לדברי יפה, “לא רצינו לאסוף תרומות של ריהוט ובגדים משומשים, או מזון, להקים מחסנים עבור המוצרים האלה ולרכוש משאיות כדי לחלקם. בנוסף מפעלים כאלה היו מגבילים מאוד את יכולתם של העולים לפתח כלכלה עצמאית. ידענו שרצוי לאדם להיות עצמאי ולרכוש בעצמו את המוצרים הנחוצים לו. לכן בחנו את שמונה מעלות הצדקה של הרמב"ם, והמעלה הגבוהה ביותר היא לתת לנזקק הלוואה ללא ריבית או מקום עבודה שמאפשר לו לעזור לעצמו, לשמור על כבודו ולהפכו לעצמאי".

דרך מאמר של יפה שהתפרסם בג'רוזלם פוסט גויסו תורמים מארצות הברית וב-1990 נרשמה העמותה בישראל והחלה לפעול מירושלים, שם נמצא מרכזה עד היום.

## קישורים חיצוניים
* 
* 

## הערות שוליים

קטגוריה:ארגוני סיוע כלכלי בישראל
קטגוריה:שוק ההון בישראל
קטגוריה:הלוואות חוץ-בנקאיות בישראל
יחסי דנמרק–צרפת

בין **[[דנמרק|ממלכת דנמרק]]** לבין **[[צרפת|הרפובליקה הצרפתית]]** מתקיימים יחסים דיפלומטיים מלאים, ואף שיתוף פעולה בנושאים שונים. כמו כן השתיים חברות באיחוד האירופי ובנאט"ו.

## היסטוריה
היחסים בין שתי המדינות ראשיתם בימי הביניים, ובתו של ולדמר הראשון, מלך דנמרק - אינגבורג התחתנה עם פיליפ השני, מלך צרפת. באותם ימים היו נזירים צרפתים רבים בדנמרק.

במהלך המאה ה-17 שהו סטודנטים רבים מדנמרק בפריז, לצורך לימוד רפואה, משפטים, פילוסופיה ותאולוגיה, ואילו מורים רבים בדנמרק היו ממוצא צרפתי.

במהלך מלחמת צרפת-הולנד חיפשה הרפובליקה ההולנדית בעל ברית, ולבסוף כרתה ברית עם דנמרק-נורווגיה שרצתה להחזיר לעצמה את שטחי סקונהלנד, ובעקבות כך פרצה המלחמה הסקאנית בין דנמרק לשוודיה, שהייתה בעלת בריתה של צרפת. המלחמה נמשכה 4 שנים, והסתיימה לבסוף ללא הכרעה, תוך חזרה למצב הקודם.

במהלך המלחמות הנפוליאוניות לחמה דנמרק לצד צרפת, אולם לבסוף הובסה, ובקונגרס וינה אושר שלטונה של שוודיה בנורווגיה שנלקחה מדנמרק.

לאחר מלחמת העולם השנייה היו צרפת ודנמרק ממקימי נאט"ו, ובמהלך השנים הצטרפו שתי המדינות לאיחוד האירופי, על אף שדנמרק לא הצטרפה לגוש האירו ועדיין משתמשת בקרונה דנית.

## יחסים כלכליים
הייצוא הצרפתי לדנמרק עמד על 2.19 מיליארד אירו בשנת 2009, ואילו היבוא מדנמרק עמד על 2.35 מיליארד יורו באותה שנה.

## יחסים פוליטיים
צרפת מחזיקה בדנמרק שגרירות בקופנהגן, ו-6 קונסוליות באולבורג, אורהוס, אסביירג, פרדריקסהאבן, אודנסה, ורונה. מאידך, דנמרק מחזיקה בצרפת שגרירות בפריז, ו-12 קונסוליות כבוד בפריז, בורדו, לה רושל, ליל, ליון, מרסיי, נאנט, ניס, פורטו וקיו, רואן, סן מאלו וטולוז
.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
גריבלדי (דג)

**גריבלדי** (שם מדעי: *Hypsypops rubicundus*) הוא מין יחיד בסוגו דג ממשפחת השוניתיים ששייך למיני האלמוגית וחי באזור הסובטרופי של צפון האוקיינוס השקט, בעיקר סביב חופי קליפורניה, בעיקר בסנטה קטלינה ובסן דייגו. 
## מאפיינים
אורכו של דג זה 40 ס"מ והוא בעל גוף כתום עם סנפירים גדולים ושפתיים בשרניות אך קצרות מאוד. דג זה קיבל את שמו על שם הגנרל האיטלקי ג'וזפה גריבלדי שחסידיו לבשו כותונות בצבע אדום או ארגמן.

הוא נפוץ בימים רדודים בצפון האוקיינוס השקט ויכול לצלול לעומק 50 מטר והוא ניזון ממגוון חסרי חוליות. הוא נח בין הסלעים שעל הקרקעית ומגונן עליה מדגים אחרים. הדג הזכר בונה קן בו נמצאות הביצים והזכר שומר עליהם ומתקיף באגרסיביות כל מסיג גבול.

דג זה הוא אחד משני דגים הרשמיים של מדינת קליפורניה לצד טרוטה זהובה ונחשב למין מוגן בה.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי שארל פרדריק ז'ראר
קטגוריה:שוניתיים
קטגוריה:מקריני סנפיר יחידים בסוגם
קטגוריה:דגי מפרץ קליפורניה
קטגוריה:בעלי חיים שתוארו ב-1854
קטגוריה:קליפורניה: סמלים
זובנאשמאלי

**זוּבֶּנְאֶשָמָאלִי** (מערבית **الزبان الشمالي** "א-זוּבּאן א-שימאלי" - הצבת הצפונית) או **β במאזניים** הוא הכוכב הבהיר ביותר בקבוצת הכוכבים מאזניים עם בהירות נראית מדרגה 2.62. כפי ששמו מעיד, הכוכב היה שייך בעבר לקבוצת עקרב (יחד עם זובנאלג'נובי), לפני שקבוצת מאזניים פוצלה ממנה והפכה למזל ה-12.

## תכונות
זובנאשמאלי הוא כוכב הסדרה הראשית כחול מסוג ספקטרלי B8 V הנמצא במרחק של כ-185 שנות אור ממערכת השמש. מסתו כ-3.5 מסות שמש, רדיוסו קרוב ל-5 רדיוסי שמש, טמפרטורת פניו כ-12,300 קלווין והוא מאיר בעוצמה של פי 250 מעוצמת ההארה של השמש באור נראה, אך בשל טמפרטורת פניו הגבוהה חלק משמעותי מקרינתו היא בתחום העל-סגול, כך שעוצמת הארתו הכוללת היא בערך פי 400 מעוצמת ההארה של השמש. בדומה לכוכבים אחרים מסוגו, זובנאשמאלי מסתובב על צירו במהירות גבוהה יחסית של לפחות 250 קילומטרים בשנייה. למרות שעל פי הספקטרום של קרינתו הוא אמור להראות כחול, דווח במקרים רבים שצבעו דווקא ירוק. כמו כן, תלמי תיאר אותו כבהיר יותר מאנטארס. לא ידוע למה צבעו של הכוכב נראה לפעמים ירקרק או האם בהירותו השתנתה בעבר במידה משמעותית. כיום הכוכב מסווג כחשוד כמשתנה מכיוון שבהירותו נמדדה בין דרגות 2.6 ו-2.63.

## קישורים חיצוניים
* זובנאשמאלי באתר של ג'ים קלר
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:כוכבי הסדרה הראשית מסוג B
קטגוריה:קבוצת הכוכבים מאזניים
כריסטוף שפרינג

**כריסטוף שְפֶּרינג** (בגרמנית: **Christoph Spering**; נולד ב-23 ביוני 1959 בזימֶרְן) הוא מנצח גרמני, המתמחה במוזיקה כנסייתית. בשנת 1985 ייסד שפרינג את כורוס מוזיקוס קלן ובשנת 1988 את "התזמורת החדשה" (Das Neue Orcherster).

## הקלטות נבחרות
* "סטאבאט מאטר": ג'ואקינו רוסיני
* הרקוויאם של מוצרט: וולפגנג אמדאוס מוצרט
* "Les deux journées": לואיג'י כרוביני
* "עתליה" פליקס מנדלסון
* "ייסורי אדוננו ישו הנוצרי" (La Passione di Nostro Signore Gesù Cristo): אנטוניו סאליירי
* "חג הולדת המושיע" (La celebre Natività del Redentore): אנטוניו קזימיר קארטליירי
* "Die Verschworenen": פרנץ שוברט
* "ישו על הר הזיתים" (Christus am Ölberge): לודוויג ואן בטהובן
* "ייסורי אדוננו ישו הנוצרי" (La Passione di Nostro Signore Gesù Cristo): יוזף מיסליבצ'ק
* סימפוניות מס' 4 ו-5, יאן ואצלב קאליוודה
* "איפיגניה באאוליס" (Iphigenia in Aulis): ריכרד וגנר/כריסטוף ויליבלד גלוק
* "אורטוריות הכתרה": ז'אן פרנסואה לסואר
* "מסע צלייני הוורד" (Der Rose Pilgerfahrt): רוברט שומאן

## קישורים חיצוניים


* Christoph Spering Musikforum Köln, Juli 2011
* Christoph Spering · Chorus Musicus Köln · Das Neue Orchester Musikforum Kölnam

* [ואלה ניוז, כריסטוף שפרינג מנצח על מתאוס פאסיון של [יוהאן סבסטיאן באך] באופרה הישראלית החדשה]  19 בפברואר 2002

קטגוריה:מנצחים גרמנים
קטגוריה:מנצחי מקהלות
קטגוריה:גרמנים שנולדו ב-1959
לובסטר אמריקאי

**[[לובסטר]] אמריקני** או **לובסטר אטלנטי** או **מחושתן אמריקני** או **מחושתן אטלנטי** (שם מדעי: *Homarus americanus*) הוא מין של סרטן מהמשפחה נאפרופידיים המצוי בחופיה המזרחיים של צפון קנדה באוקיינוס האטלנטי.

## מאפיינים
זהו מין גדול היכול להגיע לאורך 64 ס"מ ולשקול עד 20 ק"ג. בכך הוא הכבד בכל מיני הסרטנים, ואף הכבד ביותר בין פרוקי הרגליים. הוא קרוב משפחתו של לובסטר אירופי (*Homarus gammarus*) המגיע למשקל דומה. ללובסטרים צבתות ענקיות, גוף מוארך ושריון בצבע זהוב-כחול כשהצבתות והפנים אדומים. הלובסטר מצוי בימים עמוקים אך הנקבות עולות להתרבות במים רדודים יותר.

הלובסטר הוא טורף הניזון מיצורי ים כמו רכיכות, קווצי עור ורב זיפיות וכן מסרטנים אחרים וכן ניזון מנבלות. הוא חי לבדו למעט בעונת הרבייה אז מאות לובסטרים מגיעים למים הרדודים להטיל ביצים.

הלובסטר נתפס למאכל כפרי ים במגוון מסעדות. כמו יצורי ים רבים הלובסטר אינו כשר ביהדות.

300px|ממוזער|לובסטר בצבע כחול
## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:לובסטרים
קטגוריה:בעלי חיים שתוארו ב-1873
קטגוריה:טקסונים שתוארו בידי הנרי מילנה-אדוארד
קטגוריה:בעלי חיים באוקיינוס האטלנטי
קטגוריה:בעלי חיים ימיים באמריקה הצפונית
יחסי דנמרק – הממלכה המאוחדת

בין **[[דנמרק|ממלכת דנמרק]]** לבין **[[הממלכה המאוחדת]]** מתקיימים יחסים דיפלומטיים מלאים, ואף שיתוף פעולה בנושאים שונים. כמו כן השתיים חברות בנאט"ו.

## היסטוריה
בשלהי המאה העשירית סבלה ממלכת אנגליה מפלישות ויקינגים מדנמרק. בתגובה, הורה אתלרד השני על טביחת כל הדנים שחיו באנגליה בשנת 1002. בעקבות זאת גברה העוינות כלפי אנגליה מצד סוון הראשון, מלך דנמרק שיזם ארבע פלישות נוספות לאנגליה בחייו וטען להיות מלך אנגליה האמיתי ב-1013. הוא מת ב-2 בפברואר 1014. בנו, קאנוט הגדול המשיך את המלחמה. אתלרד השני מת ב-23 באפריל 1016 ויורשו, אדמונד השני, הובס בידי קאנוט. קאנוט הסכים לשלוט בצוותא עם אדמונד השני, אך האחרון מת ב-30 בנובמבר 1016 והשאיר את אנגליה מאוחדת תחת שלטון דני, שהמשיך עד מותו של הארדיקאנוט ב-8 ביוני 1042. הוא היה בנם של קאנוט ואמה מנורמנדיה, אלמנתו של אתלרד השני. להארדיקאנוט לא היו ילדים ויורשו היה אחיו-למחצה, אדוארד המודה. ממלכת אנגליה הייתה שוב עצמאית.

במהלך המלחמות הנפוליאוניות לחמה דנמרק לצד צרפת, ובעקבות כך הותקפה על ידי הצי הבריטי בקרב קופנהגן (1801) ובקרב קופנהגן (1807), ובלאחר מכן לחמו במלחמת סירות התותחים. בשנת 1814 איבדה דנמרק את השליטה בנורווגיה לטובת שוודיה שלחמה עם בעלות הברית נגד צרפת.

במהלך המאה ה-19 התחממו היחסים בין המדינות, ובשנת 1863 התחתנה אלכסנדרה, נסיכת דנמרק עם אלברט אדוארד, נסיך ויילס, בנה של ויקטוריה, מלכת הממלכה המאוחדת.

לאחר מלחמת העולם השנייה היו בריטניה ודנמרק ממקימי נאט"ו, ובמהלך השנים הצטרפו שתי המדינות לאיחוד האירופי, על אף ששתי המדינות לא הצטרפו לגוש האירו, ובריטניה עדיין משתמשת בלירה שטרלינג, ואילו דנמרק משתמשת בקרונה דנית.

## שיתוף פעולה ביטחוני
כוחות דניים לחמו לצד הצבא הבריטי בעיראק, וכיום הם משתפים פעולה באפגניסטן. כמו כן שתי המדינות משתפות פעולה באופן אדוק בנושא המלחמה בטרור.

## ביקורים ממלכתיים
מרגרט השנייה, מלכת דנמרק ביקרה בבריטניה בשנת 1974 ושוב בשנת 2000, ואילו אליזבת השנייה, מלכת הממלכה המאוחדת ביקרה בדנמרק בשנת 1957 ושוב בשנת 1979.

ב-19 באוגוסט 2010 ביקר בלונדון ראש ממשלת דנמרק לארס לקה ראסמוסן, וביקר את ראש ממשלת בריטניה דייוויד קמרון.

## יחסים פוליטיים
בריטניה מחזיקה בדנמרק שגרירות בקופנהגן, ו-4 קונסוליות באבנרה, אורהוס, פרדריסיה, והרנינג. מאידך, דנמרק מחזיקה בבריטניה שגרירות בלונדון, ו-23 קונסוליות כבוד בלונדון, אברדין, בלפסט, ברמינגהאם, בריסטול, דובר, דנדי, אדינבורו, גלאזגו, גולה, גרימבי, הארוויץ', האל, לידס, ליברפול, מנצ'סטר, מילטון קיינס, ניוקאסל, פלימות', פורטסמות', סאות'המפטון, סטורנוויי, וויק
.

## הערות שוליים

קטגוריה:ערכים ללא קטגוריות פיזיות - יחסי חוץ
מארק ברילקיס

**מארק א. ברילקיס** (באנגלית: **Mark A. Brilakis**) (נולד ב-27 בנובמבר 1958) הוא קצין בדימוס בדרגת לוטננט גנרל בחיל הנחתים של ארצות הברית.

## ביוגרפיה
ברילקיס גדל בניו ג'רזי. ב-1981 סיים תואר ראשון במנהל עסקים מפרנק ומרשל קולג' בפנסילבניה והתגייס לחיל הנחתים של ארצות הברית.

שירת כקצין סוללה בגדוד הראשון של רגימנט הנחתים העשירי, שימש מפקד סוללה, קצין ניהול האש וקצין אג"ם בגדוד החמישי של רגימנט הנחתים העשירי. שימש קצין אג"ם של כוח המשלוח השני של חיל הנחתים וסגן מפקד רגימנט הנחתים העשירי. פיקד על גדוד המשלוח השלישי של הנחתים. ב-2007 מונה לסגן קצין המבצעים של פיקוד אירופה.

ביולי 2009 מונה למפקד דיוויזיית הנחתים השלישית. ביולי 2011 לעוזר לענייני תוכניות ומשאבים במטה חיל הנחתים. ביולי 2013 מונה למפקד פיקוד הגיוס של הנחתים. ב-2015 מונה לראש אגף כוח אדם ומילואים במטה חיל הנחתים והועלה לדרגת לוטננט גנרל. באוגוסט 2017 מונה למפקד פיקוד כוחות הנחתים ומפקד הנחתים בגזרת האוקיינוס האטלנטי. פרש מהשירות ביולי 2019.

ברילקיס בעל תואר שני בלימודים צבאיים מאוניברסיטת חיל הנחתים. הוא נשוי ואב לשלושה ילדים.

## קישורים חיצוניים

* ביוגרפיה באתר הקונגרס של ארצות הברית
* ביוגרפיה באתר חיל הנחתים

קטגוריה:גנרלים בחיל הנחתים של ארצות הברית
קטגוריה:אמריקאים מעוטרי אות לגיון ההצטיינות
קטגוריה:מפקדי דיוויזיית הנחתים השלישית
קטגוריה:בוגרי מכללת פרנקלין ומרשל
קטגוריה:אמריקאים שנולדו ב-1958
יחסי קניה–תאילנד

היחסים הדיפלומטיים בין **[[תאילנד]] ל[[קניה|רפובליקה של קניה]]** כוננו בשנת 1967, והם כוללים יחסים דיפלומטיים מלאים, ושיתוף פעולה במגוון תחומים בין המדינות.

## היסטוריה
ב--25 ביולי 1967 נפתחה שגרירות תאילנד בניירובי, ובשנת 1992 נפתחה קונסוליה קנייתית בבנגקוק, אשר שודרגה למעמד שגרירות בשנת 2006.

## יחסים כלכליים
בשנת 2008 ערך הסחר של שתי המדינות היה 162.82 מיליון דולר. ערך היבוא מקניה לתאילנד היה בשווי 32.42 מיליון דולר, והיצוא מתאילנד לקניה היה בשווי 130.41 מיליון דולר, מה שהעניק לתאילנד מאזן של עודף סחר ב-97.99 מיליון דולר.

המצרכים המיוצאים מתאילנד לקניה כוללים שרף פלסטיק, מנועים, ציוד, זרעים, סוכר, בגדים, וכו', המצרכים המיובאים מקניה לתאילנד כוללים מוצרים כימיים, מחצבים, מתכות אחרות, פסולת מתכת ומוצריה, ברזל וכו'.

## קישורים חיצוניים

*השגרירות הקנייתית בבנגקוק

## הערות שוליים

קטגוריה:ערכים ללא קטגוריות פיזיות - יחסי חוץ
מדוזת-סרפד פסיפית

**מדוזת-סרפד פסיפית** (שם מדעי: *Chrysaora fuscescens*) היא מין של מדוזה גדולה מאוד החיה במזרח האוקיינוס השקט מקנדה בצפון עד מקסיקו בדרום. היא קרובתה לסוג של מדוזת-סרפד שחורה.

קוטרה של המדוזה יכול להגיע לאורך חצי מטר אך הרוב יותר קטנות ואולם זרועות הציד שלהן יכולים להגיע לאורך של 3–4 מטרים. צבען ירוק בהיר עם זרועות צהובות וחלקם שקופות. המדוזה יכולה להניע את עצמה על ידי חבטה בפעמון הענקי שלה. היא ארסית ויכולה לגרום לכאבים עזים אך רק לעיתים רחוקות היא קטלנית לאדם.

המדוזות נפוצות בעונות האביב והקיץ אז פורח הפלנקטון ועמו מיני שטרגליים, קריליים ודגים מתקהלים אותם המדוזה אוכלת. היא ניזונה גם ממיני מדוזות אחרות.

בשל גודלה, צבעה ומראה היא מגודלת בכמה אקווריומים גדולים ברחבי העולם.

## גלריה

קובץ:Cyberesque - Jelly (by-sa).jpg
קובץ:Brown Sea Nettle (14334986438).jpg
קובץ:Jellyfish - DSC 2633 (2871850318).jpg
קובץ:Pacific Sea Nettle 1 - National Aquarium, Baltimore - April 5, 2011.jpg
קובץ:Jellies at monterey bay aq..jpg


## קישורים חיצוניים

קטגוריה:בעלי חיים שתוארו ב-1835
קטגוריה:טקסונים שתוארו בידי ג'ון פרידריך פון ברנדט
קטגוריה:פתוחי פה
לורטה ריינולדס

**לורטה "לורי" ריינולדס** (באנגלית: **Loretta E. "Lori" Reynolds**) היא קצינה בדימוס בדרגת לוטננט גנרל. שירתה כסגנית מפקד חיל הנחתים ללוחמת מידע ומפקדת הפיקוד האסטרטגי של חיל הנחתים של ארצות הברית.

## ביוגרפיה
ריינולדס נולדה בבולטימור שבמרילנד. סבה שירת בחיל הנחתים ואביה היה פועל בתעשיית הפלדה. ב-1986 סיימה תואר ראשון במדע המדינה באקדמיה הימית של ארצות הברית, במחזור השביעי בלבד שהתיר לנשים ללמוד במוסד. במהלך לימודיה הייתה חברה בקבוצת הכדורסל נשים של האקדמיה ובשנתה האחרונה שימשה קפטן הקבוצה.

לאחר הלימודים עברה קורס קצינים וקורס קציני קשר בחיל הנחתים. שירתה כקצינת קשר בדיוויזיית הנחתים הראשונה, שימשה מפקדת מחלקת קשר, קצינת מבצעים וקצינת אלחוט. ב-1990 הוצבה בגדוד הקשר של כנף הנחתים הראשונה באוקינאווה שביפן. בשנים 1991–1994 שימשה קצינת פרויקטים בפיקוד הציוד של חיל הנחתים. לאחר מכן שימשה מפקדת צוערים בבסיס קוונטיקו. ב-1995 הוצבה בגדוד הקשר התשיעי של להק הסיור, ריגול ומודיעין הראשון, שימשה עוזרת קצין מבצעים ומפקדת פלוגה. בשנים 1997–2000 פיקדה על לשכת גיוס של הנחתים בהאריסברג שבפנסילבניה. לאחר לימודים במכללת המלחמה של הצי שירתה במחלקת התקשורת, מחשבים ובקרה במטה חיל הנחתים.

ביוני 2003 מונתה למפקדת גדוד הקשר התשיעי של הנחתים, הגדוד בפיקודה הוצב בפלוג'ה שבעיראק מפברואר 2004 עד מרץ 2005. לאחר לימודים במכללת המלחמה של הצבא שירתה בשנים 2006–2008 באגף הקשר במטות המשולבים. במרץ 2009 מונתה למפקדת קבוצת הפיקוד במטה כוח המשלוח הראשון של הנחתים. בשנים 2010–2011 הוצבה עם כוח המשלוח בבסיס לדרנק שבמחוז הלמנד באפגניסטן.

ביוני 2011 קודמה לדרגת בריגדיר גנרל ומונתה למפקדת בסיס הגיוס וההכשרה של הנחתים באי פריס. היא הייתה בכך האישה הראשונה לכהן בתפקיד זה. ביולי 2014 מונתה לראש תחום מדיניות בדרום-מזרח אסיה במחלקת ההגנה של ארצות הברית. בספטמבר 2015 מונתה למפקדת פיקוד הסייבר של הנחתים. ביולי 2018 הועלתה לדרגת לוטננט גנרל ומונתה סגנית מפקד חיל הנחתים ללוחמת מידע ומפקדת הפיקוד האסטרטגי של הנחתים.

לאחר שחרורה הקימה חברת ייעוץ ומונתה ליועצת בכירה בחברת Multi-Bank Securities.

ריינולדס בוגרת תואר שני במדיניות ביטחון לאומי במכללת המלחמה של הצי (2004) ותואר שני בלימודי ביטחון לאומי ממכללת המלחמה של הצבא (2006).

## קישורים חיצוניים

*ביוגרפיה באתר wict.org
*Brigadier General Loretta Reynolds, Combat Commander Extraordinaire, טיים מגזין, 13 ביולי 2011
*Marine Brig. Gen. L.E. Reynolds is Parris Island’s first female commander, וושינגטון פוסט, 19 באוגוסט 2011

## הערות שוליים

קטגוריה:אמריקאים ילידי מרילנד
קטגוריה:בולטימור: אישים
קטגוריה:גנרלים בחיל הנחתים של ארצות הברית
קטגוריה:אמריקאים מעוטרי אות לגיון ההצטיינות
קטגוריה:אמריקאיות מעוטרות אות לגיון ההצטיינות
קטגוריה:בוגרות האקדמיה הימית של ארצות הברית
קטגוריה:בוגרי האקדמיה הימית של ארצות הברית
קטגוריה:בוגרי מכללת המלחמה של הצי
קטגוריה:בוגרי מכללת המלחמה של צבא ארצות הברית
קטגוריה:מעוטרי כוכב הארד
קטגוריה:מעוטרות כוכב הארד
קטגוריה:גנרליות ואדמירליות אמריקאיות
קטגוריה:אמריקאיות שנולדו במאה ה-20
קטגוריה:אמריקאים שנולדו במאה ה-20
יחסי דנמרק–פינלנד

בין **[[דנמרק|ממלכת דנמרק]]** לבין **[[פינלנד|רפובליקת פינלנד]]** מתקיימים יחסים דיפלומטיים מלאים, ושתיהן חברות במועצה הנורדית. היחסים בין המדינות כוננו ב-18 בפברואר 1918, לאחר שדנמרק הכירה בעצמאותה של פינלנד. שתי המדינות חברות באיחוד האירופי, באיחוד הנורדי ובמועצת מדינות הים הבלטי, והם תומכות בפרויקטים של אמנים בשתי המדינות.

## יחסים כלכליים
היצוא של פינלנד לדנמרק, כמו גם היבוא מאזור זה השתנו מדי שנה, מאזן הסחר, לעומת זאת, היה בשנת 2000 בגירעון לפינלנד. בשנת 2008 גדל הייצוא של פינלנד לדנמרק, וערך היצוא לדנמרק עמד על 1.38 מיליארד אירו, בעוד היבוא מדנמרק עמד על 1.453 מיליארד אירו באותה שנה.

## יחסים דיפלומטיים
פינלנד מחזיקה בדנמרק שגרירות בקופנהגן, ו-7 קונסוליות באולבורג, אורהוס, אסביירג, פרדריקיה, סוונדבורג, אודנסה, ורונה. מאידך, דנמרק מחזיקה בפינלנד שגרירות בהלסינקי, ו-13 קונסוליות כבוד בהלסינקי, האנקו, קוקולה, קוטקה, קואופיו, מרייהאמן, אואולו, פורבו, ראומה, רובניימי, טמפרה, טורקו וואסה.

## ביקורים רשמיים
ב-12 באוקטובר 2007 ביקר מאטי ואנהאנן ראש ממשלת פינלנד בדנמרק, ואילו לארס לקה ראסמוסן ראש ממשלת דנמרק ביקר בפינלנד ב-10 בפברואר 2010.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי דנמרק–צ'כיה

ממוזער|שגרירות דנמרק בפראג
בין **[[דנמרק|ממלכת דנמרק]]** לבין **[[צ'כיה|הרפובליקה הצ'כית]]** מתקיימים יחסים דיפלומטיים מלאים, ואף שיתוף פעולה בנושאים שונים. כמו כן השתיים חברות באיחוד האירופי ובנאט"ו.

## היסטוריה
היחסים הדיפלומטיים בין דנמרק לצ'כוסלובקיה כוננו ב-21 ביוני 1929. בשנת 1946, לאחר מלחמת העולם השנייה, חגג נמל התעופה קופנהגן קבלת פנים למטוס הראשון שטס מפראג לקופנהגן, ולכבוד כך נתלה דגל צ'כוסלובקיה בשדה התעופה. בשנת 1968 נחתם הסכם לשיתוף פעולה תרבותי ומדעי בין המדינות, ובשנות ה-70 הגיע הסחר בין שתי המדינות ל-400 מיליון קרונות צ'כוסלובקיים בשנה.

בינואר 1993 נפרדה צ'כוסלובקיה לשתי מדינות עצמאיות: הרפובליקה הצ'כית וסלובקיה. הרפובליקה הצ'כית שמרה לעצמה את ההמנון והדגל של צ'כוסלובקיה, ומיד באותו יום כוננו יחסים דיפלומטיים עם דנמרק. היחסים בין צ'כיה לדנמרק מתוארים כ"טובים ", ושתי המדינות הן חברות מלאות בנאט"ו ובאיחוד האירופי.

## יחסים דיפלומטיים
צ'כיה מחזיקה בדנמרק שגרירות בקופנהגן וקונסוליה באורהוס, ואילו דנמרק מחזיקה בצ'כיה רק שגרירות בפראג.

## יחסים כלכליים
היצוא הדני הסתכם ב-4 מיליון קרונה דנית, והיבוא הסתכם ב-4 מיליון קרונה דנית בשנת 2009.

ההשקעות הדנית בצ'כיה היו 10 מיליארד קרונה דנית, והם מחזקות את הידידות הדו-צדדית בין המדינות. לגו, מארסק ובאנג & אלופסן הן חלק מהחברות הדניות שיש להן השקעות בצ'כיה.

## ביקורים רשמיים
בשנת 1994 ביקרה מרגרטה השנייה, מלכת דנמרק בצ'כיה, ובשנת 2006 ביקר הנשיא הצ'כי ואצלב קלאוס בקופנהגן.

## קישורים חיצוניים

קטגוריה:ערכים ללא קטגוריות פיזיות - יחסי חוץ
שרה האקבי סנדרס

**שרה אליזבת האקבי סנדרס** (באנגלית: **Sarah Elizabeth Huckabee Sanders**; נולדה ב-13 באוגוסט 1982) היא פוליטיקאית אמריקאית המכהנת כמושלת ה-47 של מדינת ארקנסו, מאז ינואר 2023. טרם היבחרה לתפקיד המושלת שירתה כדוברת הבית הלבן בממשלו של נשיא ארצות הברית דונלד טראמפ במשך שנתיים, בין 2019-2017. האקבי סנדרס היא האישה הראשונה המושלת על ארקנסו, והצעירה ביותר מבין כלל המושלים המכהנים (נכון ל-2023).

## ביוגרפיה
סנדרס נולדה בהופ שבארקנסו. היא בתם של ג'נט ומייק האקבי, לשעבר מושל ארקנסו אשר היה מועמד לנשיאות ארצות הברית בבחירות 2008 וב-2016 וכיום שגריר ארצות הברית בישראל. לאחר פרישת אביה מקמפיין הבחירות, הייתה יועצת בקמפיין הבחירות של דונלד טראמפ. לאחר היבחרו לנשיא ארצות הברית שימשה מ-20 בינואר 2017 כסגנית דובר הבית הלבן תחת ממשלו.

החלה להעביר תדריכים לכתבי הבית הלבן בחודש מאי 2017, כאשר שון ספייסר, דובר הבית הלבן, יצא למילואים בחיל הים, בסמוך למועד שבו ג'יימס קומי, ראש ה-FBI, פוטר מתפקידו. מאז המשיכה להעביר את התדריכים באופן קבוע.
ממוזער|255x255 פיקסלים|שרה האקבי סנדרס בבייג'ינג, 2017
ב-21 ביולי 2017 הוכרז כי סנדרס תמונה לדוברת הבית הלבן, לאחר שספייסר התפטר מתפקידו, על רקע מינויו של אנתוני סקרמוצ'י לתפקיד מנהל התקשורת בבית הלבן. ב-13 ביוני 2019 צייץ הנשיא דונלד טראמפ, שב-30 ביוני תסיים האקבי סנדרס את כהונתה.

ב-24 בינואר 2021 הכריזה סנדרס כי תתמודד על תפקיד מושל ארקנסו בנובמבר 2022. במאי 2022 נבחרה בבחירות המקדימות של המפלגה הרפובליקנית בארקנסו כמתמודדת מטעמה לתפקיד המושל. ב-8 בנובמבר 2022 התמודדה מול המועמד של המפלגה הדמוקרטית, כריס ג'ונס, מדען גרעיני, על התפקיד, ונבחרה למושלת ארקנסו.

באוגוסט 2025 ביקרה יחד עם אביה מייק האקבי בישראל וביהודה ושומרון.

סנדרס נשואה לבריאן צ'טפילד סנדרס, ולהם שלושה ילדים.

## קישורים חיצוניים

* 
* 

## הערות שוליים

קטגוריה:אמריקאים ילידי ארקנסו
קטגוריה:נשיאות דונלד טראמפ: אישים שפרשו או הודחו
קטגוריה:דוברי הבית הלבן
קטגוריה:מושלי ארקנסו
קטגוריה:מושלות מדינות ארצות הברית מהמפלגה הרפובליקנית
קטגוריה:אמריקאיות שנולדו ב-1982
קטגוריה:אמריקאים שנולדו ב-1982
שיר אהבה בדואי

"**שִׁיר אַהֲבָה בֵּדוּאִי**" הוא שיר בביצועם של דויד ברוזה ויעל לוי. את המילים כתב איציק ויינגרטן, הלחין יצחק קלפטר ועיבד דני סנדרסון.
## היצירה
השיר נכתב עבור המופע "שיחות סלון" של יהונתן גפן ו"להקה טובה", שתועד על גבי אלבום בשם זה. במופע שר בתחילה קלפטר את השיר יחד עם יעל לוי, אך לאחר שעזב את המופע החליף אותו דייוויד ברוזה. השיר, בביצוע של ברוזה ולוי, נכנס למצעדי הפזמונים השבועיים של רשת ג' ב־19 ביוני 1978, וצעד 13 שבועות, עד 18 בספטמבר 1978. בשיאו הגיע לשבוע אחד לראש המצעד (14 באוגוסט 1978), ובמצעד הפזמונים העברי השנתי לשנת תשל"ח (1978) של רשת ג' דורג במקום השביעי. השיר בוצע לאחר מכן על ידי קלפטר עצמו באלבומה של להקת צליל מכוון, בה היה שותף, שנה לאחר מכן.

השיר עצמו מדבר על זוג אוהבים השוכנים באוהל. בעוד האישה רוצה להשתקע ("חדל להיות כמו החולות אני רוצה אותך כמו סלע") הגבר חש תשוקה אל הנדודים והמדבר למרות שהבטיח לה להשתקע איתה. לאחר זמן מסוים נוטש אותה הגבר ויוצא אל הנדודים למרות הבטחתו ("וכשפרצו השיטפונות שכח את כל מה שהבטיח/.../במחול טירוף בקני הסוף נסחף שיכור כמו חול ברוח"). כשחוזר הגבר אל אוהלו מגלה שהאישה יצאה גם היא לנדודים, והשאירה מסר רקום ש"גם אותי סופה נודדת סחפה".

גרסת כיסוי לשיר הוקלטה על ידי גיתית שובל, שאותה עיבד בעלה רון דרויאן.

## קישורים חיצוניים

## הערות שוליים

קטגוריה:שירי דויד ברוזה
קטגוריה:שירי יעל לוי
קטגוריה:שירי יצחק קלפטר
קטגוריה:שירים בעברית
קטגוריה:שירים שהולחנו על ידי יצחק קלפטר
קטגוריה:שירי אהבה בעברית
קטגוריה:שירים על מדבריות
SJK

**SJK** (בפינית: **Seinäjoen Jalkapallokerho** או **SJK Seinäjoki**) הוא מועדון כדורגל מקצועני פיני, שבסיסו בעיר סייניוקי שבפינלנד. 
## היסטוריה
המועדון נוסד בשנת 2007. עד שנת 2011/2012 שיחקה הקבוצה בליגה השלישית ברמתה בפינלנד ובסיומה עלתה לליגה השנייה. מ-2012/2013 עד 2013/2014 שיחקה בליגה השנייה. מ-2014/2015 הקבוצה משחקת בליגת העל הפינית שהיא הליגה הראשונה ברמתה במדינה.

הישג שיא בתולדותיה היה מקום ראשון בסיום עונת 2015/2016. בעונת 2014/2015 הקבוצה גם זכתה בגביע הפיני.

## תארים
*ליגת העל הפינית: **1**
**2015/2016
*הגביע הפיני: **1**
**2014/2015

## קישורים חיצוניים

* 

קטגוריה:קבוצות כדורגל פיניות
קטגוריה:קבוצות כדורגל שהוקמו ב-2007
שלום יוסף עראקי

הרב **שלום יוסף עראקי** (1843 – 18 בינואר 1917) היה שד"ר, מנהיג ואב בית הדין הראשון של העדה התימנית בירושלים, ומייסד בית הכנסת נווה שלום בעיר.

## קורות חיים
נולד בצנעא שבתימן בשנת 1843 (ה'תר"ג) לרב יוסף עראקי. בשנת 1881 (ה'תרמ"ב) עלה עם הוריו ובני משפחתו לישראל במסגרת עליית אעלה בתמר, ונמנה עם ראשוני עולי תימן לישראל. תחילה השתכנה משפחתו בכפר התימנים בשילוח, ולאחר מכן עבר להתגורר בשכונת משכנות ישראל. לפרנסתו עסק בכתיבת שטרות בבית דין, ובהמשך בצורפות.

בשנת 1886 (ה'תרמ"ו) יצא בשליחות כשד"ר מטעם כוללות העדה הספרדית לערי הודו ותימן, וביקר בקולקטה, מובמאי, קוצ'י, סינגפור ותימן (כולל העיר עדן, שהייתה בשליטה בריטית באותה תקופה), ובחודש ינואר 1887 (טבת ה'תרע"ז) חזר לירושלים.

בשנת 1905 (ה'תרס"ה) ייסד בשכונת משכנות ישראל שבירושלים את בית הכנסת התימני נווה שלום על שטח שקנה לפני כן.

שימש כמנהיג העדה התימנית בירושלים יחד עם הרב יחיא צארום, וכשעלה נושא ההיפרדות מוועד העדה הספרדית, נמנה עם התומכים בהיפרדות, בעוד שזה האחרון נמנה עם המתנגדים למהלך.

לאחר ההיפרדות מועד העדה הספרדית בשנת 1908 (ה'תרס"ח), מונה לשמש כאב בית הדין של העדה התימנית בירושלים, וכיהן במשרה זו עד לפטירתו. ע"פ המסורת המקובלת, היה הראשון מבני עדתו שנשא בתואר אב בית דין בישראל.

הלך לעולמו ב-18 בינואר 1917 (כ"ד בטבת ה'תרע"ז).

אחיו היו הרבנים שלמה וחיים עראקי, מחשובי וממנהיגי העדה התימנית בירושלים.

## חיבורו
* **יד שלום** - חידושים ודקדוק השפה העברית

## לקריאה נוספת
* **שוכן לשבטיו**, עמ' ל"ה, בהוצאת מכון כתם אופיר, אלעד

## קישורים חיצוניים
* 
* סיפורו של בית הכנסת נווה שלום ומייסדו, באתר בית הכנסת

קטגוריה:אבות בתי דין
קטגוריה:אחרוני תימן
קטגוריה:אנשי עליית אעלה בתמר
קטגוריה:ירושלים: רבנים
קטגוריה:ישראלים ילידי תימן
קטגוריה:רבנים תימנים ארץ-ישראלים
קטגוריה:שד"רים
קטגוריה:ארץ-ישראלים שנולדו ב-1843
קטגוריה:ארץ-ישראלים שנפטרו ב-1917
תוכינון ענק

**תוכינון ענק** או **תֻּכִּינוּן מִצְחֲתָן** (שם מדעי: *Bolbometopon muricatum*) הוא מין יחיד בסוגו של דג גדול ממשפחת התוכינוניים והוא המין הגדול ביותר במשפחה. 
## מאפיינים
התוכינון הענק יכול להגיע לאורך 1.6 מטר ולשקול 46 ק"ג, אך הזכרים גדולים בהרבה מהנקבות. הוא שונה משאר דגי התוכינון במקורו העצום הבולט בצבעו הלבן ובצורתו דמוית השן והוא בעל כיפה מגודלת בקצה הראש. לעומת מינים אחרים צבעו דהוי ובעל גוונים של אפור-ירוק. התוכינון הענק יכול לחיות עד 40 שנה.

הוא מצוי באזור השוניות של האזור האינדו-פסיפי וחי בימים הרדודים. להקות התוכינונים נוגסים באבנים ובאלמוגים בחיפוש אחר אצות טריות ובכך הם מינים הרסניים לשוניות ברחבי העולם.

התוכינון נפגע מהרס שוניות אלמוגים והפך למין במצב פגיע.

## קישורים חיצוניים

## הערות שוליים

קטגוריה:טקסונים שתוארו בידי אשיל ולנסיין
קטגוריה:תוכינונים
קטגוריה:מקריני סנפיר יחידים בסוגם
קטגוריה:מגה-פאונה של האוקיינוס השקט
קטגוריה:מגה-פאונה של האוקיינוס ההודי
קטגוריה:דגי ים בדרום-מזרח אסיה
קטגוריה:בעלי חיים שתוארו ב-1840
ברווז בליטה אמריקני

**ברווז בליטה אמריקני** (שם מדעי: *Sarkidiornis sylvicola*) הוא מין ברווז החי ביבשת אמריקה הדרומית והוא בעל כרבולת ממעל למקורו. מין זה הוא קרוב משפחתו של ברווז הבליטה ובעבר היה תת-מין שלו אך פוצל.

אורכו של ברווז זה 56-76 ס"מ, מוטת כנפיו 116-145 ס"מ ומשקלו 1.03-2.9 ק"ג. הוא בעל נוצות שחורות לבנות, הראש מנומר בשחור והמקור גדול ושחור ומעליו בליטה מעוגלת שנתנה לו את שמו.

הברווז שוחה באזורים הטרופיים של ברזיל, פרגוואי וצפון ארגנטינה וגם בטרינידד. הוא שוחה באגמים והנהרות הטרופיים ומחפש עשבים, זרעים, חרקים, דגיגים ורכיכות למאכל.

הברווזים חיים בקבוצות קטנות אך בעונת הרבייה מתקבצים לקבוצות של עד 100 פרטים. הם מקננים על העצים או בין עשבים גבוהים.

## קישורים חיצוניים

## הערות שוליים

קטגוריה:ברווזי צדפות
קטגוריה:קולומביה: עופות
לואיג'י ויטוריו, נסיך קריניאנו

**לואיג'י ויטוריו, נסיך קריניאנו** (באיטלקית: **Luigi Vittorio di Savoia-Carignano**; 25 בספטמבר 1721 - 16 בדצמבר 1778), היה נסיך קריניאנו בין השנים 1741–1778 וסבא רבא של קרלו אלברטו, מלך סרדיניה.

## ביוגרפיה
לואיג'י ויטוריו נולד ב-25 בספטמבר 1721 בפריז, לויטוריו אמדאו הראשון, נסיך קריניאנו ולמריה ויטוריה מסבויה, בתם של ויטוריו אמדאו השני, מלך סרדיניה וז'אן בטיסט דה אלבר דה לינה.

לואיג'י ויטוריו גדל בפריז, שם חי אביו כאיש חצר המלוכה, אך גם מהמר נמרץ. אביו צבר הרבה חובות בפיימונטה, ונתבע על ידי אחיותיו, שבנדוניה שלהן הוא הימר, ומשום כך הוא ברח לצרפת, שם חי חיים מפוארים, מה שאילץ את לואיג'י ויטוריו למכור נכסים משפחתיים משמעותיים בצרפת, ומאוחר יותר חזר לואיג'י ויטוריו לפיימונטה.

ב-4 במאי 1740 התחתן לואיג'י ויטוריו עם כריסטינה הנרייטה, רוזנת הסן-רוטנבורג, בתם של ארנסט לאופולד, רוזן הסן-רוטנבורג ואלאונורה מלוונשטיין-ורטהיים, ממנה נולדו לו 8 ילדים. אחת מבנותיו הייתה מריה תרזה לואיזה מסבויה, נסיכת למבל, שהייתה ידידה קרובה של מארי אנטואנט, ונערפה במהלך המהפכה הצרפתית בטבח ספטמבר בשנת 1792.

בשנת 1741 מת אביו ויטוריו אמדאו הראשון, נסיך קריניאנו, ולואיג'י ויטוריו ירש את תאריו.

בספטמבר 1778 מתה אשתו כריסטינה הנרייטה, רוזנת הסן-רוטנבורג, וב-16 בדצמבר אותה שנה מת לואיג'י ויטוריו בטורינו, ובנו ויטוריו אמדאו השני, נסיך קריניאנו ירש את תאריו.

## משפחתו
ב-4 במאי 1740 התחתן לואיג'י ויטוריו עם כריסטינה הנרייטה, רוזנת הסן-רוטנבורג, בתם של ארנסט לאופולד, רוזן הסן-רוטנבורג ואלאונורה מלוונשטיין-ורטהיים, ממנה נולדו לו 9 ילדים:
* שרלוטה, נסיכת סבויה (1742–1794)
* ויטוריו אמדאו השני, נסיך קריניאנו (1743–1780)
* לאופולדה, נסיכת סבויה (1744–1807), התחתנה עם אנדראה הרביעי דוריה-פמפילו-לאנדי
* פוליסנה, נסיכת סבויה (1746–1762)
* גבריאלה, נסיכת סבויה (1748–1828), התחתנה עם פרדיננד פיליפ יוזף, נסיך לובקוביץ'
* מריה תרזה לואיזה מסבויה, נסיכת למבל (1749–1792), התחתנה עם לואי אלכסנדר, נסיך למבל
* טומאסו, נסיך סבויה (1751–1753)
* אוג'ניו, רוזן וילפרנקה (1753–1785)
* קטרינה, נסיכת סבויה (1762–1823), התחתנה עם פיליפו ג'וזפה פרנצ'סקו קולונה

## אילן יוחסין

## קישורים חיצוניים

קטגוריה:בית סבויה
קטגוריה:ילידי 1721
קטגוריה:נפטרים ב-1778